फेब्रुअरी १४ आउनुअगाडि नै पोखरेली तन्नेरी भ्यालेन्टाइन डेको रन्कोमा छन् । गिफ्ट पसलहरु प्रेमको व्यापारमा व्यस्त छन् । युवा–युवती जोडीलाई खुसी मनाउने उपहारको खोजीमा व्यस्त देखिन्छन् । बुके/बास्केट, कट फ्लावर, माला, बगैंचा डिजाइन, इनडोर र आउटडोर प्लान्ट, फ्लावर बुटिक्स, सबै डेकोरेसन र कार्डले भरिएका छन् पसल । रेस्टुरेन्ट, डिस्को र क्लब युवा लक्षित कार्यक्रम बनाउन व्यस्त छन् ।
